Source: https://www.otazkyodpovede.sk/sk/otazky/vecny-register/automobil-ojazdeny
Timestamp: 2020-05-30 09:08:18+00:00
Document Index: 6261046

Matched Legal Cases: ['§ 22', '§ 66', '§ 66', '§ 66', '§ 66', '§ 66']

Automobil ojazdený | otazkyodpovede.sk
Otázky s vecným pojmom: Automobil ojazdený
Darovanie odpísaného osobného automobilu prokuristovi spoločnosti
Predaj auta -osobitná úprava DPH /zdanenie prirážky/
ID2676	| 11.04.2016	 | Ing. Marián Drozd
Spoločnosť vlastní OA, ktorý je už odpísaný. Chce ho darovať svojmu prokuristovi-osobe blízkej. Aký vplyv to bude mať DPH, keďže je automobil odpísaný pri bezodplatnom dodaní tovaru sa berie do úvahy cena podľa § 22 ods. 5 zákona č. 222/2004 Z. z. o dani z pridanej hodnoty v z. n. p. a tá nie je, potom v tomto prípade spoločnosť nemá základ pre odvod DPH z uvedenej obchodnej transakcie. Myslíme si, že tento postup je správny. Z hľadiska dane z príjmov, keďže OA je odpísaný, myslíme si, že spoločnosť nemá čo zdaňovať z hľadiska dane z príjmov PO. Nie sme si istí, či by sme nemali dať urobiť znalecký posudok /auto má 5 rokov/ a či by sme nemali dať do výnosov cenu za, ktorú by OA ohodnotil znalec. Máme obavy, či by nám to DU nedodanil aj vzhľadom k transferovému oceňovaniu.
ID2671	| 04.04.2016	 | Ing. Marián Drozd
S. r. o., platiteľ DPH nadobudla auto z Belgicka od platiteľa DPH za účelom ďalšieho predaja a chcela by uplatňovať zdanenie prirážky § 66 zákona č. 222/2004 Z. z. o dani z pridanej hodnoty v z. n. p. (ďalej len „zákon o DPH“) ale na faktúre je uvedené, že dodanie je oslobodené od DPH z dôvodu trojstrannej transakcie, pretože ide o „obrácené zdanení" v súvislosti s článkom 141 a 197 smernice EÚ o DPH (2006/112/EU) a že ide o použitý tovar To, že by sa dal uplatňovať § 66 o DPH a teda zdanenie prirážky, hovorí len to, že ide o použitý tovar. Súčasne „obrácené zdanení" znamená pre nás režim samozdanenia (tzv. reverse charge). Čiže DPH by sme mali odviesť z celej sumy predaného auta? Nemôžme uplatňovať len zdanenie prirážky v zmysle § 66 zákona o DPH? Aké znenie zákona o DPH / smernice EÚ/ by malo byť uvedené na faktúre, aby sme mohli uplatňovať len zdanenie prirážky?
Predaj ojazdeného vozidla
ID2119	| 12.03.2014	 | Miloslav Jošt, Senior Tax Consultant, Accace, k.s.
V januári 2011 sme kúpili ojazdené osobné motorové vozidlo cez obchodníka s použitým tovarov, ktorý uviedol v závere faktúry klauzulu "Predávajúci uplatňuje osobitnú úpravu dane podľa § 66 zákona č. 222/2004 Z. z. o DPH". Teraz chceme toto vozidlo predať. Ako máme postupovať pri predaji, čo sa týka DPH? Predávame to bez DPH alebo s DPH? Ak to predávame bez DPH, akú poznámku máme uviesť? Vieme, že pôvodný vlastník si neuplatňovať DPH (prvý vlastník bol SK, potom predaj obchodníkovi, my a teraz chceme predať neplatiteľov – občanovi).
Pozn.: Sme platitteľmi DPH a aj prvý vlastník (2006) bol platiteľom DPH a nemohol si pri kúpe os. vozidla uplatniť DPH podľa vtedy platného zákona, on to predaj obchodníkovi s použitým tovarom, ktorý je tiež registrovaný pre DPH (nám to predal podľa pust. § 66).
Predaj auta za 1 €
ID1909	| 08.10.2013	 | Ing. Dušan Dobšovič, Makro Konzult s.r.o.
Je správny nasledovný postup: V prípade predaja vozidla za 1 € zamestnancovi (vozidlo má zostatkovú cenu 0 €), by bol nepeňažným príjmom zo závislej činnosti rozdiel medzi cenou obvyklou (t. j., takou, za ktorú sa automobil porovnateľných parametrov realizuje na trhu) a cenou, za ktorú bolo umožnené automobil odkúpiť zamestnancovi. Zákon č. 595/2003 Z. z. o dani z príjmov v z. n. p. pre uvedený účel nepredpisuje povinnosť disponovať znaleckým posudkom, avšak pre účely preukázateľnosti je dobré, ak je znalecký posudok alebo nejaké ocenenie, napr. potvrdenie z autobazáru. Keďže by išlo o nepeňažný príjem zamestnanca, tento príjem by podliehal dani zo závislej činnosti zamestnanca a taktiež aj odvodom do poisťovní?
Kúpa ojazdeného dopravného prostriedku
ID647	| 20.09.2011	 | Ing. Zdenka Jablonková
Spoločnosť registrovaná pre účely DPH v tuzemsku zakúpila ojazdený dopravný prostriedok - automobil z Belgicka od právnickej osoby, registrovanej pre účely DPH v Belgicku. Na faktúre je uvedená cena automobilu, aukčný poplatok a ostatné náklady bez DPH - dodanie tovaru v rámci ES. Spoločnosť následne tento automobil predala fyzickej osobe. Aké povinnosti vyplývajú spoločnosti v tuzemsku? Z akej sumy má odviesť daň? Aké znenie plnenia má spoločnosť uviesť na faktúre, keď tento automobil predáva FO?
ID311	| 27.04.2011	 | Ing. Zdenka Jablonková
Predajca ojazdených automobilov, platiteľ DPH, kúpil v Nemecku ojazdené auto za 10 000 €. Na faktúre bol odkaz - oslobodené od DPH. Automobil predal ďalšiemu predajcovi (platiteľ DPH) za 11 000 € a ten ho následne predal konečnému spotrebiteľovi za 12 000 €. Vystavujú predajcovia faktúru bez DPH s odkazom na oslobodenie, alebo pridávajú k základnej cene DPH SR?